บาทเปิด35.12/13  กลับมาอ่อนค่า
เงินบาทเปิดตลาด 35.12/13 บาทต่อดอลล่าร์ กลับมาอ่อนค่า นักลงทุนชะลอดูการประชุมธนาคารกลางญี่ปุ่นวันนี้
15 มี.ค. 2559

เงินบาทเปิดตลาด 35.12/13 บาทต่อดอลล่าร์ กลับมาอ่อนค่า นักลงทุนชะลอดูการประชุมธนาคารกลางญี่ปุ่นวันนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.12/13 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.06/08 บาท/ดอลลาร์  เงินบาทเช้านี้ปรับตัวอ่อนค่าจากช่วงเย็นวาน โดยวันนี้เงินบาทน่าจะยังไม่เคลื่อนไหวมาก เพราะยังรอปัจจัยสำคัญคือการประชุมของธนาคารกลางญี่ปุ่น (BOJ) ทั้งนี้ตลาดคาดว่าจะยังคงอัตราดอกเบี้ยไว้ในระดับเดิม และน่าจะยังไม่เพิ่มปริมาณ QE แต่สิ่งสำคัญที่ตลาดรอฟังคือจะมีคอมเม้นท์เกี่ยวกับมุมมองเศรษฐกิจของญี่ปุ่นออกมาอย่างไร    "วันนี้บาทน่าจะยังนิ่งๆ คงรอดูผลประชุม BOJ รอบนี้น่าจะยังคงดอกเบี้ย และไม่เพิ่ม QE เพราะเพิ่มมาหลายรอบแล้ว คงต้องรอดูว่าจะมี comment เกี่ยวกับมุมมองเศรษฐกิจญี่ปุ่นออกมาอย่างไร" นักบริหารเงิน ระบุ
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 35.05-35.15 บาท/ดอลลาร์